भारत सरकार

जल संसाधन, नदी विकास और गंगा पुनरुद्धार मंत्रालय

राज्‍य सभा

अतारांकित प्रश्‍न संख्‍या 2121

जिसका उत्‍तर 28 जुलाई, 2014 को दिया जाना है ।

**.....**

**सुबरनरेखा बहुद्देशीय परियोजना**

**2121. श्री परिमल नथवानी:**

क्‍या **जल संसाधन, नदी विकास और गंगा पुनरुद्धार** **मंत्री** यह बताने की कृपा करेंगे कि:

1. सुबरनरेखा बहुद्देशीय परियोजना (एसएमपी) की स्थिति क्‍या है ;

(ख) इस परियोजना को पूरा करने में विलम्‍ब के क्‍या कारण हैं;

(ग) इस विलम्‍ब के लिए उत्‍तरदायी कोई एक कारण या सभी कारणों यानी अन्‍तर्राज्‍यीय विवाद/ समन्‍वय, वित्‍तीय कमी, संबंधित प्राधिकारियों की रूचि और उनकी ओर से की जाने वाली पहल की कमी, गैर-सरकारी संगठनों आदि के विरोध का ब्‍यौरा क्‍या है; और

(घ) इस परियोजना की अवधारणा के समय कितनी लागत आने का अनुमान लगाया गया था और इस परियोजना को पूरा किये जाने के समय कितनी लागत होने का अनुमान है और इसे पूरा किये जाने की अनुमानित समय-सीमा क्‍या है ?

**उत्‍तर**

**जल संसाधन, नदी विकास और गंगा पुनरुद्धार राज्‍य** **मंत्री, संसदीय कार्य राज्‍य मंत्री और कपड़ा मंत्री (स्‍वतंत्र प्रभार) (श्री संतोष कुमार गंगवार)**

(क) सुर्वणरेखा बहुउद्देशीय परियोजना (एसएमपी) झारखंड सरकार की एक चालू परियोजना है । चंदिल बांध और एसएमपी की गलुदीह बैराज का कार्य लगभग पूर्ण हो चुका है और उसके अन्‍य घटकों का निर्माण कार्य प्रगति पर है । परियोजना प्राधिकरणों की सूचना के अनुसार 31.03.2014 तक एसएमपी के विभिन्‍न घटकों की स्थिति **अनुलग्‍नक 1** में संलग्‍न है ।

(ख) और (ग) परियोजना प्राधिकरणों की सूचना के अनुसार भूमि अधिग्रहण (एलए) में देरी, वन संबंधी स्‍वीकृति में देरी से इचा बांध और अन्‍य स्‍थानों पर निर्माण करने के विरूद्ध पास के गांवों द्वारा जन आ‍पत्ति, विभिन्‍न रेलवे ओर राष्‍ट्रीय राजमार्ग क्रासिंग्‍स आदि के निर्माण में देरी की वजह से विलम्‍ब हुआ ।

(घ) 1980 के मूल्‍य स्‍तर (पीएल) पर परियोजना की वास्‍तविक लागत 480.90 करोड़ रूपए थी, और 2010 के मूल्‍य स्‍तर पर परियोजना की वर्तमान संशोधित लागत 6613.74 करोड़ रूपए है । उम्‍मीद है कि परियोजना लगभग एक वर्ष में पूरी हो जाएगी ।

**अनुलग्‍नक - I**

31.03.2014 तक सुर्वणरेखा बहुउद्देशीय परियोजना, झारंखड की वास्‍तविक स्थिति

|  |  |
| --- | --- |
|  | **पूरा होने की प्रगति % में** |
| **शीर्ष निर्माण कार्य** |  |
| चंदिल बांध | 99.80 |
| इचा बांध | 30 |
| गलुदिह बैराज | 100 |
| खरकई बैराज | 17 |
| **नहरें** |  |
| चंदिल एलएमसी | 90 |
| सीएलएमसी की जिला व्‍यवस्‍था | 41 |
| चंदिल आरएमसी | शुरू होना बाकी है |
| इचा एलएमसी | 30 |
| इचा आरएमसी | 30 |
| गलुदिह एलएमसी | 14 |
| गलुदिह आरएमसी | 95 |
| खरकई एलएमसी | 13 |
| खरकई आरएमसी | 25 |

\*\*\*\*\*